CELEX: 32019Q0322(01)
Language: et
Date: 2019-03-19 00:00:00
Title: Juhatuse otsus, millega kehtestatakse sise-eeskirjad andmesubjektide teavitamise ja nende teatavate andmekaitseõiguste FRA-poolse piiramise kohta haldusjuurdluse, distsiplinaarmenetluse ja sellele eelneva menetluse ning ametist kõrvaldamise menetluse käigus

22.3.2019   
               
               
                  ET
               
               
                  Euroopa Liidu Teataja
               
               
                  C 108/4
               
            
         Juhatuse otsus, millega kehtestatakse sise-eeskirjad andmesubjektide teavitamise ja nende teatavate andmekaitseõiguste FRA-poolse piiramise kohta haldusjuurdluse, distsiplinaarmenetluse ja sellele eelneva menetluse ning ametist kõrvaldamise menetluse käigus
         (2019/C 108/04)
         EUROOPA LIIDU PÕHIÕIGUSTE AMETI JUHATUS,
         võttes arvesse
         nõukogu 15. veebruari 2007. aasta määrust (EÜ) nr 168/2007, millega asutatakse Euroopa Liidu Põhiõiguste Amet (FRA), (1) eriti selle artiklit 13,
         Euroopa Parlamendi ja nõukogu 23. oktoobri 2018. aasta määrust (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (2),
         ning arvestades järgmist:
         
                     (1)
                  
                  
                     FRA korraldab Euroopa Liidu ametnike personalieeskirjade artikli 86 ja IX lisa alusel ja kooskõlas juhatuse otsusega 2013/01 haldusjuurdlusi, distsiplinaarmenetlusi ja sellele eelnevaid menetlusi ning ametist kõrvaldamise menetlusi. Distsiplinaarmenetlused võivad hõlmata personalieeskirjade IX lisa artikli 17 alusel korraldatavaid FRA distsiplinaarnõukogu juurdlusi.
                  
               
                     (2)
                  
                  
                     Vastavalt määruse (EL) 2018/1725 artikli 25 lõikele 8 tuleb sise-eeskirjad andmesubjektide teavitamise ja nende teatavate andmekaitseõiguste FRA-poolse piiramise kohta haldusjuurdluse, distsiplinaarmenetluse ja sellele eelneva menetluse ning ametist kõrvaldamise menetluse käigus vastu võtta viivitamata.
                  
               
                     (3)
                  
                  
                     Euroopa Komisjon võttis vastu otsuse (EL) 2019/165 (3).
                  
               
                     (4)
                  
                  
                     FRA peab järgima kohaldatavaid andmekaitsealaseid õigusakte.
                  
               
                     (5)
                  
                  
                     Euroopa Andmekaitseinspektor esitas oma arvamuse 28. veebruaril 2019,
                  
               ON OTSUSTANUD JÄRGMIST:
         
            Artikkel 1
            Otsust (EL) 2019/165 kohaldatakse analoogia alusel Euroopa Põhiõiguste Ameti suhtes.
         
         
            Artikkel 2
            Otsust (EL) 2019/165 kohaldatakse Euroopa Liidu Põhiõiguste Ameti suhtes mutatis mutandis järgmiste muudatustega:
            
                        1)
                     
                     
                        „komisjon“ ja „Euroopa Komisjon“ asendatakse tekstiga „Euroopa Liidu Põhiõiguste Amet (FRA)“;
                     
                  
                        2)
                     
                     
                        põhjenduse 1 lause „Neid ülesandeid …“ ei ole kohaldatav;
                     
                  
                        3)
                     
                     
                        tekst „Komisjoni otsus K(2004) 1588, millega nähakse ette haldusjuurdluste ja distsiplinaarmenetluste üldised rakendussätted“ asendatakse tekstiga „Juhatuse otsus 2013/01 haldusjuurdluste ja distsiplinaarmenetluste läbiviimise kohta“.
                     
                  
         
            Artikkel 3
            Jõustumine
            Käesolev otsus jõustub kolmandal päeval pärast selle avaldamist Euroopa Liidu Teatajas.
         
         
            Viin, 19. märts 2019
            
               
                  Euroopa Liidu Põhiõiguste Ameti nimel
               
               
                  haldusnõukogu eesistuja
               
               Sirpa RAUTIO
            
         
         
            (1)  ELT L 53, 22.2.2007, lk 1.
         
            (2)  ELT L 295, 21.11.2018, lk 39.
         
            (3)  Komisjoni 1. veebruari 2019. aasta otsus (EL) 2019/165, millega kehtestatakse sise-eeskirjad andmesubjektide teavitamise ja nende teatavate andmekaitseõiguste komisjonipoolse piiramise kohta haldusjuurdluse, distsiplinaarmenetluse ja sellele eelneva menetluse ning ametist kõrvaldamise menetluse käigus (ELT L 32, 4.2.2019, lk 9).